Gamle Heidelberg (film fra 1927)

Gamle Heidelberg (originaltittel: The Student Prince in Old Heidelberg) er en amerikansk stumfilm fra 1927, regissert av Ernst Lubitsch. Filmen er basert på Wilhelm Meyer-Försters teaterstykke Gamle Heidelberg fra 1901.

 Handling 
Den unge kronprins Karl Heinrich, arving til kongeriket Karlsburg (en fiktiv suveren stat i det tyske konføderasjonen) blir tatt med til hans strenge onkel, kong Karl VII. Kongen avskjediger umiddelbart guttens barnepike uten å fortelle dette til unggutten, for å unngå et følelsesmessig farvel. Dr. Friedrich Jüttner, hans nye lærer, viser seg å være sympatisk, og de blir snart livslange venner. Likevel, til tross for allmuens tro på at det må være fantastisk å være kronprinsen, vokser gutten opp veldig ensom uten noen lekekamerater på hans egen alder.

Etter å ha fullført videregående i 1901 med hjelp av Dr. Jüttner, blir den unge kronprinsen glad for å høre at både han og Jüttner blir sendt til Heidelberg. Der skal han fortsette sin utdannelse. Når de ankommer, blir Karls tjener imidlertid forferdet over værelsene som er gitt til prinsen og Jüttner ved vertshuset til Ruder. Når Ruders niese Kathi iherdig forsvarer den flere hundre år gamle familie-bedriften deres, blir Karl betatt av henne og bestemmer seg for å bli der. Han blir raskt medlem av Corps Saxonia, et student-samfunn. Senere samme dag forsøker Karl å kysse Kathi, bare for å finne ut at hun allerede er forlovet med en annen mann. Men hun innrømmer snart at hun har forelsket seg i ham. Men Jüttner et brev fra kongen som informerer Karl om at en prinsesse har blitt valgt ut, som Karl skal gifte seg med. Men Jüttner klarer ikke å ødelegge kronprinsens lykke sammen med Kathi.

Samme dag kommer imidlertid statsminister von Haugk med nyheten om at kongen har blitt alvorlig syk, og at Karl straks må reise hjem og ta over ledelsen av landet. Senere presser statsminister von Haugk den unge monarken om ekteskapet med prinsessen. Den fortvilte Karl signerer derfor dokumentet for å gifte seg med prinsessen som har blitt valgt ut for ham. Men Kathi venter fremdeles på ham, og Karl går for å møte sin virkelige kjærlighet for aller siste gang. I den siste scenen blir Karl vist kjøre gjennom gatene i en vogn sammen med den nye bruden sin. En tilskuer i folkemengden bemerker at det må være fantastisk å være konge, uvitende om Karls virkelige følelser og elendighet.

 Medvirkende 
Ramon Novarro - kronprins Karl Heinrich
Norma Shearer - Kathi
Jean Hersholt - Dr. Friedrich Jüttner
Gustav von Seyffertitz - Kong Karl VII
Philippe De Lacy - en ung Karl
Edgar Norton - Lutz
Bobby Mack - Johann Kellermann
Edward Connelly - statsminister von Haugk
Otis Harlan - Old Ruder
André Mattoni - grev Asterberg
Hans Joby - Student
George K. Arthur - alkohol-påvirket student
Edythe Chapman - den unge Karls barnepike

 Eksterne lenker 


Kategori:Dramafilmer fra USA
Kategori:Stumfilmer fra USA
Kategori:Filmer fra 1927
Kategori:Sort-hvitt-filmer